《送杨梓人待制出守阆州兼寄嘉定宣慰家兄 其二》
元代·乃贤

朱轓五马出王庭，父老西南望福星。家世久闻清白吏，文章争福太玄经。

岷江水落嘉鱼美，剑阁春晴桤木青。若过眉州见苏子，卯君京国尚飘零。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。